sagorsarker/bangla-wikipedia huggingface dataset:
আবদুল হাফিজ মল্লিক

মেজর জেনারেল (অব.) প্রকৌশলী আবদুল হাফিজ মল্লিক হলেন বাংলাদেশী রাজনীতিবিদ এবং সাবেক সেনা কর্মকর্তা। তিনি বাংলাদেশ আওয়ামী লীগ এর কেন্দ্রীয় উপদেষ্টা মণ্ডলীর একজন অন্যতম সদস্য এবং ব‌ঙ্গবন্ধু মেমোরিয়াল ট্রাস্ট এর আজীবন সদস্য। ২০২৪ সালে অনুষ্ঠিত দ্বাদশ জাতীয় সংসদ নির্বাচনে ১২৪ নং বরিশাল-৬ (বাকেরগঞ্জ ) আসন থেকে বাংলাদেশ আওয়ামী লীগের প্রার্থী হিসেবে তিনি জাতীয় সংসদের সদস্য নির্বাচিত হন। এক‌ইসাথে তিনি জাতীয় সংসদের শ্রম ও কর্মসংস্থান মন্ত্রণালয় এবং গৃহায়ণ ও গণপূর্ত মন্ত্রণালয়ের সংসদীয় স্থায়ী কমিটির একজন সদস্য।
তিনি বাংলাদেশ সেনাবাহিনীর একজন অবসরপ্রাপ্ত মেজর জেনারেল। ৫ বছর চাকরির বয়স থাকলেও ২০০১ সালে তাকে জোরপূর্বক অবসরে পাঠানো হয়। এরপর থেকে তিনি আওয়ামী লীগের রাজনীতিতে সক্রিয়ভাবে যুক্ত হন। ২০০৮ ও ২০১৪ সালের নবম দশম জাতীয় সংসদ নির্বাচনে তিনি মনোনয়ন চাইলেও মহাজোটের সঙ্গে সমঝোতায় বাংলাদেশ আওয়ামী লীগ এই আসনটি ছাড় দেয়। ২০২৪ সালের দ্বাদশ জাতীয় সংসদ নির্বাচনের তিনি আওয়ামী লীগের মনোনয়ন বরিশাল-৬ নির্বাচনী আসন থেকে সংসদ সদস্য নির্বাচিত হন।
২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।
আলাউদ্দিন আহম্মদ চৌধুরী নাসিম

আলাউদ্দিন আহম্মদ চৌধুরী নাসিম (জন্ম: ৭ নভেম্বর ১৯৬১) বাংলাদেশ জাতীয় সংসদের সাবেক সংসদ সদস্য, রাজনীতিবিদ ও ব্যবসায়ী। তিনি ২০২৪ সালে অনুষ্ঠিত বাংলাদেশের দ্বাদশ জাতীয় সংসদ নির্বাচনে ফেনী-১ আসনে থেকে বাংলাদেশ আওয়ামী লীগের প্রার্থী হিসেবে নৌকা প্রতীকে সংসদ সদস্য নির্বাচিত হন।
আলাউদ্দিন আহম্মদ চৌধুরী নাসিম ফেনীর পরশুরামের ঐতিহ্যবাহী গুথুমা চৌধুরী বাড়ীতে ১৯৬১ সালের ৭ নভেম্বর জন্মগ্রহণ করেন। তার বাবা সালেহ উদ্দিন আহমেদ চৌধুরী ও মা হোসনে আরা বেগম (রাণী) চৌধুরী। তিনি ১৯৭৭ সালে গুথুমা খান বাহাদুর আবদুল আজিজ উচ্চ বিদ্যালয় থেকে মাধ্যমিক ও চট্টগ্রাম কলেজ থেকে ১৯৭৯ সালে উচ্চ মাধ্যমিক পাস করেন। ১৯৮৩ সালে চট্টগ্রাম বিশ্ববিদ্যায়ের সমাজ বিজ্ঞান বিভাগ থেকে স্নাতক (সম্মান) ও ১৯৮৪ সালে স্নাতকোত্তর পাস করেন। পরবর্তীতে তিনি বাংলাদেশ সিভিল সার্ভিসের প্রশাসন ক্যাডারে যোগদান করেন। ২০০৮ সালে তিনি উপসচিব পদে থাকা অবস্থায় স্বেচ্ছায় অবসর গ্রহণ করেন।
স্কুল জীবন থেকেই তিনি বাংলাদেশ ছাত্রলীগের রাজনীতির সাথে সম্পৃক্ত হয়ে পড়েন। তিনি ১৯৭৭ সালে চট্টগ্রাম কলেজ ছাত্রলীগের সদস্য, ১৯৮১-৮২ সালে চট্টগ্রাম বিশ্ববিদ্যালয় ছাত্রলীগের দপ্তর সম্পাদক, ১৯৮২-৮৪ সাল পর্যন্ত তিনি চট্টগ্রাম বিশ্ববিদ্যালয় ছাত্রলীগের সাংগঠনিক সম্পাদক এবং ১৯৮৪-৮৬ সাল পর্যন্ত চট্টগ্রাম বিশ্ববিদ্যালয় ছাত্রলীগের সভাপতি ছিলেন। ১৯৮৩-৮৬ এবং ১৯৮৬-৮৯ সাল পর্যন্ত তিনি বাংলাদেশ ছাত্রলীগের কেন্দ্রীয় কার্যনির্বাহী কমিটির সদস্য ছিলেন। ২০১২ সালে তাকে বাংলাদেশ আওয়ামী লীগের কেন্দ্রীয় কার্যনির্বাহী কমিটির সদস্য নির্বাচিত করা হয়।
১৯৯৬ সালে বাংলাদেশ আওয়ামী লীগ এর সভানেত্রী শেখ হাসিনা গণপ্রজাতন্ত্রী বাংলাদেশ সরকারের প্রধানমন্ত্রী হলে আলাউদ্দিন নাসিম তখন তার প্রটোকল অফিসার হিসেবে নিয়োগ পান। ২০০১ সালে আওয়ামী লীগ বিরোধী দলে গেলে তৎকালীন বিরোধী দলীয় নেত্রী শেখ হাসিনা আলাউদ্দিন নাসিমকে তার সহকারী একান্ত সচিব) হিসেবে নিয়োগ দেন।
জান্নাত আরা হেনরী

জান্নাত আরা হেনরী (জন্ম: ২২ জুন ১৯৭২) বাংলাদেশি রাজনীতিবিদ ও রবীন্দ্রসঙ্গীতশিল্পী। তিনি সিরাজগঞ্জ-২ আসনের সাবেক সংসদ সদস্য। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।
জান্নাত আরা হেনরী ২২ জুন ১৯৭২ সালে সিরাজগঞ্জের কড্ডারমোড় এলাকায় জন্মগ্রহণ করেন। তার পিতা মুক্তিযোদ্ধা আব্দুল হামিদ মিঞা ও মাতা বেগম জাহানারা হামিদ। তিনি ড্যাফোডিলস ইন্টারন্যাশনাল ইউনিভার্সিটির রাষ্ট্রবিজ্ঞান বিভাগ থেকে স্নাতকোত্তর ডিগ্রী অর্জন করেন।
জান্নাত আরা হেনরী সিরাজগঞ্জ শহরের সবুজ কানন হাইস্কুলের শিক্ষক ছিলেন। তিনি ১৯৯৭ সাল থেকে বাংলাদেশ বেতারে এবং ২০০১ সাল থেকে বাংলাদেশ টেলিভেশনে রবীন্দ্র সংগীত শিল্পী হিসেবে তালিকাভুক্ত। ২০০৯ সালে তিনি সোনালী ব্যাংকের পরিচালক হিসাবে নিযুক্ত হন। তিনি জাতীয় রবীন্দ্র সংগীত সম্মিলন পরিষদ, সিরাজগঞ্জের সভাপতি ও কেন্দ্রীয় কমিটির সদস্য হিসেবে দায়িত্ব পালন করছেন। যুক্ত আছেন উদীচী, সিরাজগঞ্জ জেলা শিল্পকলা একাডেমি ও সিরাজগঞ্জ সাংস্কৃতিক ফোরামের সঙ্গেও। ২০২৪ সালের ৭ জানুয়ারি অনুষ্ঠিত দ্বাদশ জাতীয় সংসদ নির্বাচনে তিনি বাংলাদেশ আওয়ামী লীগ মনোনীত প্রার্থী হিসেবে সিরাজগঞ্জ ২ আসনের সংসদ সদস্য নির্বাচিত হন।
২০০৮ সালের নবম জাতীয় সংসদ নির্বাচনে সিরাজগঞ্জ-২ আসন থেকে বাংলাদেশ আওয়ামী লীগের প্রার্থী হিসেবে তিনি পরাজিত হয়েছিলেন।
তিনি ২০২৪ সালের দ্বাদশ জাতীয় সংসদ নির্বাচনে সিরাজগঞ্জ-২ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য মনোনীত হন। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।
বার্বুডা

বার্বুডা () পূর্ব ক্যারিবীয় অঞ্চলে অবস্থিত একটি দ্বীপ যা একটি স্বায়ত্তশাসিত সত্তা হিসাবে অ্যান্টিগুয়া এবং বারবুডা রাজ্যের যমজ-দ্বীপ রাজ্যের অংশ। বার্বুডা প্রায় অ্যান্টিগুয়ার উত্তরে। দ্বীপের একমাত্র বসতি হল কড্রিংটন এবং এর আশেপাশের এলাকা। বার্বুডা হল একটি সমতল দ্বীপ যার পশ্চিম অংশে কডরিংটন লেগুনের আধিপত্য রয়েছে, এবং পূর্ব অংশে নিচু বার্বুডা হাইল্যান্ডের আধিপত্য রয়েছে, যেখানে লবণাক্ত পুকুর এবং স্ক্রাবল্যান্ড রয়েছে। জলবায়ু গ্রীষ্মমন্ডলীয় সামুদ্রিক হিসাবে শ্রেণীবদ্ধ করা হয়।
বারবুডার প্রথম বাসিন্দারা প্রায় ৩,০০০-৪,০০০ বছর আগে ক্যানো-ড্রাইভিং শিকারী-সংগ্রাহক ছিলেন। দ্বীপটি পরবর্তীকালে আরাওয়াক এবং কালিনাগো দ্বারা বসবাস করে। স্প্যানিশদের প্রাথমিক বন্দোবস্তের পরে ফরাসি এবং ইংরেজরা ১৬৬৬ সালে একটি উপনিবেশ গঠন করেছিল। ১৬৮৫ সালে, বারবুডা ভাই জন এবং ক্রিস্টোফার কড্রিংটনের কাছে লিজ দেওয়া হয়েছিল। ১৮৩৪ সালে, বারবুডায় দাসপ্রথা বিলুপ্ত হয়। যেহেতু সমগ্র দ্বীপটি একটি একক ভূমি অনুদান দ্বারা আচ্ছাদিত ছিল, বার্বুডানরা দাসপ্রথা বিলুপ্তির পর সাম্প্রদায়িক সম্পত্তিতে স্বায়ত্তশাসিত চাষাবাদ চালিয়েছিল।
১,৬৩৪ জনসংখ্যা এবং বার্বুডা ক্যারিবিয়ান অঞ্চলের সবচেয়ে কম জনবহুল দ্বীপগুলির মধ্যে একটি। বার্বুডার জনসংখ্যার ঘনত্ব অ্যান্টিগুয়ার তুলনায় উল্লেখযোগ্যভাবে কম। ২০১৭ সালের সেপ্টেম্বরে, ক্যাটাগরি ৫ হারিকেন ইরমা বার্বুডার ৯০ শতাংশেরও বেশি ভবন ধ্বংস করেছিল এবং সমগ্র জনসংখ্যাকে অ্যান্টিগায় সরিয়ে নেওয়া হয়েছিল। ফেব্রুয়ারি ২০১৯ এর মধ্যে, বেশিরভাগ বাসিন্দাই দ্বীপে ফিরে এসেছিল।
বার্বুডার অর্থনীতি মূলত পর্যটন এবং সরকারের উপর ভিত্তি করে, কেন্দ্রীয় সরকার এবং স্থানীয় সরকার দ্বীপের বৃহত্তম নিয়োগকর্তা। দ্বীপের রপ্তানির সিংহভাগই মৎস্য খাত, যেখানে দ্বীপে একটি উল্লেখযোগ্য গলদা চিংড়ি ধরার শিল্প রয়েছে।
গোলোকচন্দ্র গোস্বামী

গোলোকচন্দ্র গোস্বামী (১৫ নভেম্বর ১৯২৩ - ২৪ জানুয়ারি ২০২০) ছিলেন ভারতের আসামের একজন শিক্ষাবিদ, সাংবাদিক, ভাষাবিদ এবং সাহিত্যিক। অসমীয়া ভাষার রূপবিদ্যা ও ধ্বনিতত্ত্বে তাঁর অবদান অতুলনীয়। তিনি ১৯৫৪ সাল থেকে গুয়াহাটি বিশ্ববিদ্যালয়ের অসমীয়া ভাষা বিভাগে অধ্যাপনা করেছেন। 
গোলোকচন্দ্র ১৯২৩ সালের ১৫ নভেম্বর অবিভক্ত নগাঁও জেলার (বর্তমানে মরিগাঁও জেলা) মায়াং মৌজার দাইপাড়া সাতরায় জন্মগ্রহণ করেন। তার পিতার নাম ছিল পরমানন্দ দেব গোস্বামী এবং মাতার নাম ছিল দময়ন্তী দেবী। ১৯৪২ সালে জাগী হাই স্কুলে দশম শ্রেণীতে পড়ার সময় গোলোকচন্দ্র পশ্চিম নগাঁও সার্কেলে স্বাধীনতা আন্দোলনে যোগ দেন। তাই এক শিক্ষাবর্ষের জন্য আনুষ্ঠানিক শিক্ষা থেকে বঞ্চিত হন। ১৯৪৪ সালে তিনি রাহা হাই স্কুল থেকে প্রবেশিকা পরীক্ষায় চারটি বিষয়ে স্টার নম্বর নিয়ে প্রথম বিভাগে উত্তীর্ণ হন। তিনি ১৯৪৬ সালে কটন কলেজ থেকে বিজ্ঞানে প্রথম বিভাগে তার প্রাক-বিশ্ববিদ্যালয় শ্রেণী পাস করেন এবং একটি সরকারী বৃত্তি পান। ১৯৪৮ সালে কটন কলেজ থেকে বিএ পরীক্ষায় উত্তীর্ণ হবার পর ১৯৫০ সালে তিনি দিল্লির জামিয়া মিলিয়া ইসলামিয়া থেকে স্নাতকোত্তর ডিগ্রি লাভ করেন। এরপর তিনি গুয়াহাটি বিশ্ববিদ্যালয়ের অসমীয়া বিভাগে অধ্যয়ন করেন এবং ১৯৫৩ সালে প্রথম শ্রেণিতে প্রথম স্থান অধিকার করে স্নাতকোত্তর ডিগ্রি অর্জন করেন। তিনি ছিলেন প্রথম ছাত্র যিনি গুয়াহাটি বিশ্ববিদ্যালয় থেকে অসমীয়া ভাষায় প্রথম শ্রেণী পেয়েছিলেন।
১৯৪৮-৪৯ সালে গোলোকচন্দ্র গুয়াহাটির কামরূপ একাডেমিতে প্রায় এক বছর শিক্ষকতা করেন। ১৯৫০ সালে তিনি দৈনিক "কাকতখনত" অসমিয়া পত্রিকার বরিষ্ঠ উপ-সম্পাদক হিসাবে কিছু সময়ের জন্য কাজ করেন। ১৯৫৪ সালের জুলাই মাসে তিনি গৌহাটি বিশ্ববিদ্যালয়ের অসমীয়া বিভাগে প্রভাষক হিসাবে যোগ দেন। ১৯৫৫ সালের মে থেকে ১৯৫৬ সালের শেষের দিকে তিনি পুনের ডেকান কলেজে ভাষাবিজ্ঞানের একজন গবেষণা ছাত্র হিসেবে প্রশিক্ষণ নেন। ১৯৫৬ সালের শেষের দিকে তিনি নিউইয়র্কের রকফেলার ফাউন্ডেশনের গবেষক হিসাবে ক্যালিফোর্নিয়া বিশ্ববিদ্যালয়ের ভাষাবিজ্ঞান বিভাগে যোগদান করেন। ১৯৬৬ সালে প্রকাশিত তার বই, "অ্যান ইনট্রোডাক্সন টু আসামীজ্ ফোনলজি " অসমীয়া ভাষাতত্ত্বে একটি গুরুত্বপূর্ণ অবদান হিসাবে বিবেচিত হয়। তিনি ১৯৬৭ সালে গুয়াহাটি বিশ্ববিদ্যালয়ের অসমীয়া বিভাগের রিডার এবং ১৯৬৭ সালে অসমীয়া বিভাগের প্রধান নিযুক্ত হন। ১৯৮৫ সালে এই বিশ্ববিদ্যালয় থেকে তিনি অবসর গ্রহণ করেন।
২৪ জানুয়ারি ২০২০ তারিখে ৯৬ বছর বয়সে তার মৃত্যু হয়।
গোলোকচন্দ্র তার জীবদ্দশায় অনেক পুরস্কার ও উপাধি পেয়েছিলেন। এর মধ্যে রয়েছে ২০০৫ সালে আনন্দ রাম বড়ুয়া পুরস্কার এবং ২০০২ সালে অসম সাহিত্য সভার 'সাহিত্যচার্য'। ২০০০ সালে তাকে 'ভাষাচার্য' উপাধি দেওয়া হয়।
প্রদীপ মজুমদার

প্রদীপ মজুমদার সর্বভারতীয় তৃণমূল কংগ্রেসের একজন ভারতীয় রাজনীতিবিদ সদস্য। তিনি একজন বিধায়ক, ২০২১ সালের পশ্চিমবঙ্গ বিধানসভা নির্বাচনে দুর্গাপুর পূর্ব আসন থেকে নির্বাচিত। তিনি তৃতীয় ব্যানার্জি মন্ত্রিসভার অধীনে "পঞ্চায়েত ও গ্রামীণ উন্নয়ন"-এর জন্য পশ্চিমবঙ্গ সরকারের "ভারপ্রাপ্ত মন্ত্রী" নিযুক্ত হন।
লক্ষ্মণ ঘোড়ুই

লক্ষ্মণ চন্দ্র ঘোড়ুই হলেন ভারতীয় জনতা পার্টির একজন ভারতীয় রাজনীতিবিদ। ২০২১ সালের মে মাসে তিনি দুর্গাপুর পশ্চিম (নির্বাচনী এলাকা) থেকে পশ্চিমবঙ্গ বিধানসভার সদস্য হিসাবে নির্বাচিত হন। তিনি ২০২১ সালের পশ্চিমবঙ্গ বিধানসভা নির্বাচনে সর্বভারতীয় তৃণমূল কংগ্রেসের বিশ্বনাথ পারিয়ালকে ১৪,৬৬৪ ভোটে পরাজিত করেছিলেন।
হরেরাম সিং

হরেরাম সিং একজন রাজনীতিবিদ যিনি ২০২১ সালের মে থেকে জামুরিয়া বিধানসভা কেন্দ্রের বিধায়ক হিসেবে দায়িত্ব পালন করছেন।
হরেরাম সিং সর্বভারতীয় তৃণমূল কংগ্রেসের একজন রাজনীতিবিদ। তিনি ২০২১ সালের পশ্চিমবঙ্গ বিধানসভা নির্বাচনে দক্ষিণ পশ্চিমবঙ্গ অঞ্চলের জামুরিয়া বিধানসভা আসন এবং পশ্চিমবঙ্গের পশ্চিম বর্ধমান জেলায় প্রতিদ্বন্দ্বিতা করেছিলেন। আসনটি আসানসোল লোকসভা কেন্দ্রের অংশ, একটি শহুরে কেন্দ্র। তিনি ৮০৫১ ভোটের ব্যবধানে নির্বাচনে জয়ী হন।
মলয় ঘটক

মলয় ঘটক হলেন একজন ভারতীয় রাজনীতিবিদ যিনি বর্তমানে পশ্চিমবঙ্গ সরকারের ক্যাবিনেট মন্ত্রী হিসেবে দায়িত্ব পালন করছেন।
তিনি সর্বভারতীয় তৃণমূল কংগ্রেসের একজন বিধায়ক, ২০১১, ২০১৬ এবং ২০২১ সালের পশ্চিমবঙ্গ রাজ্য বিধানসভা নির্বাচনে পশ্চিম বর্ধমান জেলার আসানসোল উত্তর নির্বাচনী এলাকা থেকে নির্বাচিত হন। এর আগে তিনি ২০০১-২০০৬ সময়কালে হীরাপুর কেন্দ্র থেকে একজন বিধায়ক ছিলেন। তিনি আসানসোলে সদর দফতর সহ পশ্চিমবঙ্গের ২৩তম জেলা, নতুন পশ্চিম বর্ধমান জেলা তৈরিতে একটি গুরুত্বপূর্ণ ভূমিকা এবং অগ্রণী ভূমিকা পালন করেছিলেন। ঘটক জলপাইগুড়ির আনন্দ চন্দ্র কলেজ থেকে রাষ্ট্রবিজ্ঞানে অনার্স এবং ১৯৮২ সালে কলকাতা বিশ্ববিদ্যালয় থেকে এলএলবি ডিগ্রি অর্জন করেন।
তিনি পেশায় একজন আইনজীবী এবং সাধারণত আসানসোল আদালতে এবং রাজ্য জুড়ে শ্রম আদালতে অনুশীলন করেন। তিনি তৃতীয় প্রজন্মের আইনজীবী।
ফিরোজ আহম্মেদ স্বপন

ফিরোজ আহমেদ স্বপন (জন্ম: ২১ অক্টোবর ১৯৬১) একজন বাংলাদেশী রাজনীতিবিদ ও সাতক্ষীরা-১ আসনের সাবেক সংসদ সদস্য। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।
ফিরোজ আহম্মেদ স্বপন ২১ অক্টোবর ১৯৬১ সালে সাতক্ষীরা জেলার কলারোয়া উপজেলায় জন্মগ্রহণ করেন।
ফিরোজ আহম্মেদ স্বপন কলারোয়া উপজেলার কেরালকাতা ইউনিয়নের সাবেক চেয়ারম্যান ছিলেন। তিনি কলারোয়া সরকারি কলেজ ছাত্র লীগের সাবেক সভাপতি। তিনি কলারোয়া উপজেলা ছাত্র লীগের প্রতিষ্ঠাতা সভাপতি। তিনি কলারোয়া উপজেলা আওয়ামী লীগের সাবেক সাংগঠনিক সম্পাদক। তিনি কলারোয়া উপজেলা আওয়ামী লীগের সাবেক আহ্বায়ক। তিনি কলারোয়া উপজেলা পরিষদের সাবেক চেয়ারম্যান ও কলারোয়া উপজেলা আওয়ামী লীগের সভাপতি।
তিনি উপজেলা নির্বাচনে ২০১৯ সালে স্বতন্ত্র প্রার্থী আমিনুল ইসলাম লাল্টুর কাছে পরাজিত হয়েছিলেন।
তিনি সাতক্ষীরা-১ আসন থেকে ২০২৪ সালের ৭ জানুয়ারি অনুষ্ঠিত দ্বাদশ জাতীয় সংসদ নির্বাচনে বাংলাদেশ আওয়ামী লীগের মনোনীত প্রার্থী হিসাবে সংসদ সদস্য নির্বাচিত হন। তিনি নৌ পরিবহন মন্ত্রণালয় সম্পর্কিত স্থায়ী কমিটির সদস্য ছিলেন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
ফিরোজ আহম্মেদ স্বপন সাতক্ষীরার কলারোয়া সরকারি কলেজ থেকে উচ্চ মাধ্যমিক শেষ করে জগন্নাথ বিশ্ববিদ্যালয় থেকে ইংরেজি তে স্নাতক ও স্নাতকোত্তর সম্পন্ন করেন।
মোহাম্মদ ফয়সাল বিপ্লব

মোহাম্মদ ফয়সাল বিপ্লব বাংলাদেশের একজন রাজনীতিবিদ ও সংসদ সদস্য। তিনি ২০২৪ সালে অনুষ্ঠিত দ্বাদশ জাতীয় সংসদ নির্বাচনে মুন্সিগঞ্জ-৩ আসন থেকে স্বতন্ত্র প্রার্থী হিসেবে জাতীয় সংসদের সদস্য নির্বাচিত হন।
মোহাম্মদ ফয়সাল বিপ্লবের জন্ম মুন্সীগঞ্জে। তার পিতা মোহাম্মদ মহিউদ্দিন মুন্সীগঞ্জ জেলা আওয়ামী লীগের সভাপতি ও মুন্সীগঞ্জ জেলা পরিষদের চেয়ারম্যান। তিনি বঙ্গবন্ধুর সহচর ছিলেন। তার মাতার নাম বেগম ফজিলাতুন নেছা ও তার স্ত্রী চৌধুরী ফারিয়া আফরিন, বর্তমান মুন্সিগঞ্জ পৌরসভার মেয়র
মোহাম্মদ ফয়সাল বিপ্লব ১৩ অক্টোবর ১৯৮৯ সালে ঢাকা মহানগর ১৩ নং ওয়ার্ড ছাত্রলীগের সাধারণ সম্পাদকের দায়িত্ব গ্রহণের মাধ্যমে রাজনীতিতে সক্রিয় অংশগ্রহণ করেন। ১৯৯০ ছাত্র আন্দোলনে তিনি মোহাম্মদপুর থানা সর্বদলীয় ছাত্র ঐক্যেও নেতৃত্বে সক্রিয় অংশগ্রহণ করেন।
আওয়ামী যুবলীগ কেন্দ্রীয় কমিটির (নানক-আজম) সদস্য ছিলেন। বাংলাদেশ আওয়ামী স্বেচ্ছাসেবক লীগ কেন্দ্রীয় কমিটির (নাছিম-পঙ্কজ) সদস্য ছিলেন। বাংলাদেশ আওয়ামী  লীগ কেন্দ্রীয় উপ কমিটির তিনবার সহসম্পাদক হিসেবে দায়িত্ব পালন করেন। ২ মেয়াদে তিনি বাংলাদেশ আওয়ামী লীগের ধর্ম বিষয়ক উপ-কমিটির সদস্য ছিলেন।
আওয়ামী লীগের মুন্সীগঞ্জ জেলা শাখার কার্যকরী কমিটির সদস্য হিসেবে দায়িত্ব পালন করছেন।
এছাড়াও ২ মেয়াদে তিনি মুন্সিগঞ্জ পৌরসভার মেয়র ছিলেন।
তিনি ২০২৪ সালের দ্বাদশ জাতীয় সংসদ নির্বাচনে তিনি স্বতন্ত্র প্রার্থী হিসেবে মুন্সিগঞ্জ-৩ আসন থেকে সংসদ সদস্য নির্বাচিত হন। কেন্দ্রীয় আওয়ামী লীগের মুক্তিযোদ্ধা বিষয়ক সম্পাদক ও নৌকা মার্কার প্রার্থী মৃণাল কান্তি দাসকে হারিয়ে তিনি সংসদ সদস্য হন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
আশিস বন্দ্যোপাধ্যায়

ডঃ আশিস ব্যানার্জি হলেন একজন ভারতীয় রাজনীতিবিদ যিনি সর্বভারতীয় তৃণমূল কংগ্রেসের প্রতিনিধিত্ব করেন। তিনি ২০১৭ থেকে ২০২১ সাল পর্যন্ত পশ্চিমবঙ্গ সরকারের কৃষি বিভাগের মন্ত্রী এবং বিধায়ক ছিলেন। পশ্চিমবঙ্গ বিধানসভার রামপুরহাট (বিধানসভা কেন্দ্র) থেকে পাঁচবার নির্বাচিত (মেয়াদ ২০২১, ২০০৬, ২০১১, ২০১৬ এবং ২০২১ )।
আশিস ব্যানার্জি পশ্চিমবঙ্গের রামপুরহাট বীরভূম জেলায় জন্মগ্রহণ করেন। তিনি বর্ধমান বিশ্ববিদ্যালয় থেকে স্নাতক ও স্নাতকোত্তর সম্পন্ন করেন। একই বিশ্ববিদ্যালয়ে তিনি পিএইচডিও সম্পন্ন করেন। এ সময় তিনি বিশ্ববিদ্যালয় ছাত্র পরিষদের সাধারণ সম্পাদক নির্বাচিত হন।
বর্ধমান বিশ্ববিদ্যালয়ে শিক্ষা শেষ করার পর ব্যানার্জি বর্ধমান বিশ্ববিদ্যালয়ের অধীনে রামপুরহাট কলেজে বাংলার সহযোগী অধ্যাপক ছিলেন।
তিনি এমএলএ নির্বাচিত হন। ২০০১ সালে রামপুরহাট (বিধানসভা কেন্দ্র) থেকে এবং পরবর্তীতে ২০০৬, ২০১১ এবং ২০১৬ সালে একই কেন্দ্র থেকে পুনরায় নির্বাচিত হন। ব্যানার্জী ২০১৪ সালে মুখ্যমন্ত্রী মমতা বন্দ্যোপাধ্যায়ের অধীনে রাজ্যের মন্ত্রী হিসাবে প্রথমবার শপথ নিয়েছিলেন এবং আয়ুর্বেদ, যোগ এবং প্রাকৃতিক চিকিৎসা, ইউনানি, সিদ্ধ এবং হোমিওপ্যাথি বিভাগের স্বাধীন দায়িত্ব বরাদ্দ করেছিলেন। পরের বছর তিনি বায়োটেকনোলজি বিভাগ, পরিসংখ্যান ও কর্মসূচি বাস্তবায়ন বিভাগ, পরিকল্পনা বিভাগের দায়িত্বপ্রাপ্ত মন্ত্রী হিসেবে মনোনীত হন।
২০১৭ সালে তিনি তার পূর্বসূরি পূর্ণেন্দো বোসের কাছ থেকে মমতা ব্যানার্জি মন্ত্রকের (২০১৬-২০২১) পশ্চিমবঙ্গ সরকারের কৃষিমন্ত্রী হিসাবে দায়িত্ব নেন।
মানি ইন দ্য ব্যাংক (২০২৪)

মানি ইন দ্য ব্যাংক একটি পেশাদার কুস্তি প্রতি-দর্শনে-পরিশোধ (পিপিভি) এবং ডাব্লিউডাব্লিউই নেটওয়ার্কের অনুষ্ঠান, যা ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই) তাদের ব্র্যান্ড র এবং স্ম্যাকডাউনের জন্য প্রযোজনা করা হয়। এটি মানি ইন দ্য ব্যাংক কালানুক্রমিকের অধীনে প্রচারিত পঞ্চদশ অনুষ্ঠান। এই অনুষ্ঠানটি ২০২৪ সালের ৬ই জুলাই তারিখে অন্টারিওয়ের টরন্টোর স্কটিয়াব্যাংক এরিনায় অনুষ্ঠিত হয়; যা ২০১৯ সালের সামারস্ল্যামের পর এই মাঠে ডাব্লিউডাব্লিউইর প্রথম অনুষ্ঠান ছিল। এটি কানাডায় অনুষ্ঠিত হওয়া প্রথম, এবং ২০২৩ এর পর যুক্তরাষ্ট্রের বাইরে পরপর দুইবার অনুষ্ঠিত হওয়া মানি ইন দ্য ব্যাংক অনুষ্ঠান। হল অফ ফেমার ট্রিশ স্ট্রাটাস অনুষ্ঠানটি সঞ্চালনা করেন।
অনুষ্ঠানটির ভিত্তি হলো মানি ইন দ্য ব্যাংক ল্যাডার ম্যাচ, একটি একের অধিক কুস্তিগির সম্বলিত ল্যাডার ম্যাচ, যার বিজয়ী ম্যাচ জয়ের রাত থেকে পরবর্তী এক বছর পর্যন্ত যেকোনো সময় যেকোনো বিশ্ব চ্যাম্পিয়নশিপের জন্য চ্যালেঞ্জ জানাতে পারবে। ২০২৪ সালের ছয়জন বিশিষ্ট ম্যাচটি "র" এবং "স্ম্যাকডাউন" থেকে সম পরিমাণ কুস্তিগিরদের নিয়ে অনুষ্ঠিত হয়। পুরুষদের ম্যাচে ড্রু ম্যাকইন্টায়ার এবং নারীদের ম্যাচে টিফানি স্ট্র্যাটন জয় লাভ করে।
অনুষ্ঠানটিতে আরও তিনটি ম্যাচ অনুষ্ঠিত হয়েছে। প্রধান ম্যাচটি স্ম্যাকডাউনের, যেখানে দ্য ব্লাডলাইন (সোলো সিকোয়া, জ্যাকব ফাতু এবং তামা টোঙ্গা) ছয় সদস্যের ট্যাগ টিম ম্যাচে কোডি রোডস, কেভিন ওয়েন্স এবং র‍্যান্ডি অরটনকে পরাজিত করে। এটি ছিল জ্যাকব ফাতুর ডাব্লিউডাব্লিউই তে ইন-রিং অভিষেক। অনুষ্ঠানে জন সিনার একটি আশ্চর্যজনক উপস্থিতিও দেখা গেছে, যিনি ঘোষণা করেন যে ২০২৫ হবে একজন ইন-রিং পারফর্মার হিসাবে তার শেষ বছর।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল র এবং স্ম্যাকডাউন ব্র্যান্ডে নিযুক্ত ডাব্লিউডাব্লিউইর লেখকদের দ্বারা পূর্বনির্ধারিত, যার ধারাবাহিক কাহিনী ডাব্লিউডাব্লিউইর সাপ্তাহিক টেলিভিশন অনুষ্ঠান "র" এবং "স্ম্যাকডাউনে" প্রদর্শন করা হচ্ছে।
মানি ইন দ্য ব্যাংক হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের জুন অথবা জুলাই মাসে অনুষ্ঠিত হয়। ২০২১ সাল অনুযায়ী, এই অনুষ্ঠানটি ডাব্লিউডাব্লিউই দ্বারা আয়োজিত প্রধান পাঁচটি অনুষ্ঠানের মধ্যে একটি (রয়্যাল রাম্বল, রেসলম্যানিয়া, সামারস্ল্যাম এবং সার্ভাইভার সিরিজ)। এই অনুষ্ঠানটি মানি ইন দ্য ব্যাংক ম্যাচের নামে নামকরণ করা হয়েছে, এই ম্যাচে একাধিক কুস্তিগির রিংয়ের উপরে ঝুলন্ত একটি ব্রিফকেস পুনরুদ্ধার করতে মই ব্যবহার করে। এই অনুষ্ঠানের মূল ম্যাচের পুরস্কার হচ্ছে একটি চ্যাম্পিয়নশিপ ম্যাচের জন্য চুক্তিসমৃদ্ধ একটি ব্রিফকেস, উক্ত ব্রিফকেসটি বিজয়ী কুস্তিগির ব্রিফকেস জয়ের রাত থেকে শুরু করে পরবর্তী এক বছরের মধ্যে যেকোন সময় কুস্তিগিরের পছন্দসই স্থানে চ্যাম্পিয়নশিপ ম্যাচের জন্য ব্যবহার করতে পারে। ২০১০ সালের ১৮ই জুলাই তারিখে প্রথমবারের মতো মানি ইন দ্য ব্যাংক অনুষ্ঠিত হয়েছে।
২০২৪ সালের এই অনুষ্ঠানটি মানি ইন দ্য ব্যাংক কালানুক্রমিকের পঞ্চদশ অনুষ্ঠান, যা ৬ই জুলাই তারিখে কানাডার অন্টারিওয়ের টরন্টোর স্কটিয়াব্যাংক এরিনায় আয়োজন করা হয়। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবা এবং আন্তর্জাতিক বাজারে ডাব্লিউডাব্লিউই নেটওয়ার্কে সরাসরি সম্প্রচার করা হয়।
বিধান চন্দ্র মাঝি

বিধান চন্দ্র মাঝি হলেন সর্বভারতীয় তৃণমূল কংগ্রেসের একজন ভারতীয় রাজনীতিবিদ। ২০২১ সালের মে মাসে তিনি নানুর (বিধানসভা কেন্দ্র) থেকে পশ্চিমবঙ্গ বিধানসভার সদস্য হিসাবে নির্বাচিত হন। নির্বাচনে জয়ী হন তিনি।
আওলাদ হোসেন

মোঃ আওলাদ হোসেন (জন্ম: ৪ জুন ১৯৬১) একজন বাংলাদেশী রাজনীতিবিদ। ২০২৪ সালে অনুষ্ঠিত দ্বাদশ জাতীয় সংসদ নির্বাচনে তিনি ঢাকা-৪ আসনে স্বতন্ত্র প্রার্থী হিসেবে প্রতিদ্বন্দ্বিতা করেন এবং সংসদ সদস্য নির্বাচিত হন। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।
আওলাদ হোসেন নটর ডেম কলেজের ছাত্র ছিলেন। পরবর্তীতে তিনি বাংলাদেশ কৃষি বিশ্ববিদ্যালয়ের ভেটেরিনারি বিভাগে অধ্যয়ন করেন। এ সময় তিনি বাংলাদেশ কৃষি বিশ্ববিদ্যালয় কেন্দ্রীয় ছাত্রসংসদের সাধারণ সম্পাদক নির্বাচিত হন।
ছাত্রজীবনে আওলাদ হোসেন ছাত্রলীগের সদস্য ছিলেন। পরবর্তীতে তিনি বাংলাদেশ আওয়ামী লীগে যোগ দেন এবং ২০০১ থেকে ২০০৬ সাল পর্যন্ত আওয়ামী লীগ সভানেত্রীর সহকারী একান্ত সচিব হিসেবে দায়িত্ব পালন করেন।
২০১৪ সালের দশম জাতীয় সংসদ নির্বাচনে ঢাকা-৪ আসনে মহাজোট সৈয়দ আবু হোসেনকে মনোনয়ন দিলে আওলাদ হোসেন হাতি প্রতীক নিয়ে স্বতন্ত্র প্রার্থী হিসেবে নির্বাচন করেন। এ কারণে তিনি দল থেকে বহিষ্কৃত হন। নির্বাচনে তিনি ১৪,৭৮৭ ভোট পেয়ে পরাজিত হন। ২০১৮ সালের একাদশ জাতীয় সংসদ নির্বাচনে তিনি প্রার্থী হলেও পরবর্তীতে মহাজোট সমর্থিত সৈয়দ আবু হোসেনকে সমর্থন জানিয়ে তিনি সরে দাঁড়ান।
২০২৪ সালের দ্বাদশ জাতীয় সংসদ নির্বাচনে উক্ত আসনে আওয়ামী লীগ সানজিদা খানমকে এবং জাতীয় পার্টি সৈয়দ আবু হোসেনকে মনোনয়ন দিলে আওলাদ হোসেন স্বতন্ত্র প্রার্থী হিসেবে ট্রাক প্রতীক নিয়ে নির্বাচনে অংশ নেন এবং ২৪,৭৭৫ ভোট পেয়ে নির্বাচিত হন। ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
বিভূতি রায়

বিভূতি রায় একজন প্রকৌশলী ও অধ্যাপক। তিনি ব্রেমেন বিশ্ববিদ্যালয়ের তে কম্পিউটার সায়েন্স অ্যান্ড ইঞ্জিনিয়ারিং বিভাগের একজন গবেষক এবং আন্তর্জাতিক বিশ্ববিদ্যালয়ে একজন পরিদর্শন (ভিজিটিং) অধ্যাপক। তার গবেষণার আগ্রহের মধ্যে রয়েছে কম্পিউটার ভিত্তিক প্রশিক্ষণ, পাঠ্যক্রম উন্নয়ন, পানি সরবরাহের জন্য টেকসই বায়োটেকনোলজি, বিকেন্দ্রীভূত শক্তি উৎপাদন ও সংরক্ষণাগার এবং সৌর শক্তি উৎপাদন সুবিধা ও রক্ষণাবেক্ষণ।
রায়ের জন্ম পূর্ব পাকিস্তানে বর্তমান বাংলাদেশে। তিনি রাজশাহী বিশ্ববিদ্যালয়ের ছাত্র ছিলেন। তিনি বিজ্ঞানে স্নাতক ডিগ্রি অর্জন করেন এবং ব্রেমেন বিশ্ববিদ্যালয়ে স্নাতক অধ্যয়ন করতে যান। তিনি "পেশাগত শিক্ষায় একটি কর্ম-ভিত্তিক শিক্ষার মাধ্যম হিসাবে সিমুলেশন" শিরোনাম একটি ডক্টরাল গবেষণাপত্র শেষ করার পরে ইঞ্জিনিয়ারিংয়ে পিএইচ.ডি. লাভ করেন।
রয় ব্রেমেনে ভেরিনিগেট ফ্লুগটেকনিশে ওয়ার্ক (ভিএফডব্লিউ) জিএমবিএইচ-এর টেকনিক্যাল অ্যাসিস্ট্যান্ট হিসেবে তার কর্মজীবন শুরু করেন। তিনি ফাইটার জেটের উইংস ডিজাইন করেন। পরবর্তীতে ব্রাউন, বোভেরি এবং সি (বিবিসি) এজি- এর জন্য কাজ করেন এবং বৈদ্যুতিক সার্কিট ডায়াগ্রাম ডিজাইন করার জন্য টেকনিক্যাল ড্রাফ্টসম্যান হিসেবে কাজ করেন। এমবিবি-ইআরএনও রামফটেকনিক জিএমবিএইচ- এর একজন শিক্ষানবিস হিসেবে শিক্ষামূলক উদ্দেশ্যে স্যাটেলাইটের ব্যবহার সম্পর্কে সম্ভাব্যতা অধ্যয়ন করেন। তিনি মহাকাশে বৈদ্যুতিক ডিসচার্জ মেশিন (EDM) ব্যবহারের সম্ভাব্যতা অধ্যয়ন করার জন্য উৎপাদন প্রকৌশল বিভাগে ব্রেমেন বিশ্ববিদ্যালয়ের শিক্ষানবিস হিসাবে কাজ করেছিলেন। তিনি ব্রেমেন ইউনিভার্সিটিতে কনসেপ্ট ডেভেলপমেন্ট, অর্গানাইজেশন এবং ম্যানেজমেন্টের ক্ষেত্রে উন্নয়নশীল দেশগুলোর প্রকৌশলীদের জন্য অনুশীলন-ভিত্তিক ডিগ্রি প্রোগ্রামের জন্য কাজ করে যাচ্ছেন।
তিনি ইনস্টিটিউট টেকনোলজি অ্যান্ড এডুকেশন (আইটিবি) বিভাগের ভাইস হেড ছিলেন।
রায় ছিলেন জার্মানির বাংলাদেশ এন্টউইক্লুংজেন্ট্রাম (BEZ) eV-এর সহ-প্রতিষ্ঠাতা এবং আইএকিউ ব্রেমেন, জার্মানি-এর প্রতিষ্ঠাতা। এছাড়াও তিনি সাপকনস লিমিটেড, ভার্ডেন, জার্মানি (একটি আইটি পরিষেবা কোম্পানি যা পোর্টাল এবং প্ল্যাটফর্ম উন্নয়নে বিশেষায়িত) এর সহ-প্রতিষ্ঠাতা , খুলনা প্রকৌশল ও প্রযুক্তি বিশ্ববিদ্যালয়ের ইন্টারডিসিপ্লিনারি রিসার্চ গ্রুপ (IRG) এর প্রতিষ্ঠাতা সদস্য এবং পরবর্তীতে খুলনা বিশ্ববিদ্যালয়ের নবায়নযোগ্য শক্তি ও পরিবেশ ফাউন্ডেশন (REEF) এর প্রতিষ্ঠাতা সদস্য এবং ঢাকার ড্যাফোডিল ইন্টারন্যাশনাল ইউনিভার্সিটির একজন গবেষণা উপদেষ্টা।
সবচেয়ে উল্লেখযোগ্য প্রকল্পগুলো ছিল সৌর প্রশিক্ষণ ও উৎপাদন সুবিধা, বাংলাদেশে হাসপাতাল নির্মাণ এবং আফ্রিকায় টেকসই পানি সরবরাহ করা।
কৃষক বন্ধু প্রকল্প

কৃষক বন্ধু প্রকল্পটি পশ্চিমবঙ্গ সরকার কৃষকদের কল্যানের উদ্দেশ্যে ২০১৯ সালে চালু করেছিল। কৃষি বিভাগ দ্বারা পরিচালিত এই প্রকল্পে বছরের ২ টি সময় (খারিফ ও রবি) কৃষকদের দুটি সমান কিস্তিতে সর্বাধিক ₹১০,০০০/- টাকার আর্থিক সহায়তা প্রদান করা হয়ে থাকে।
এছাড়া সুবিধাভোগী কৃষকের অকাল মৃত্যুর ক্ষেত্রে পরিবারকে এককালীন ₹২ লক্ষ টাকার আর্থিক সহায়তাও প্রদান করা হয়। এই প্রকল্পের দ্বারা বর্তমানে পশ্চিমবঙ্গের ৯০ লক্ষেরও বেশী কৃষক উপকৃত হয়েছেন। 
কৃষক বন্ধু প্রকল্পে আবেদনের জন্য নিম্নলিখিত নথিগুলি প্রয়োজনঃ
কৃষক বন্ধু ডেথ বেনিফিটের জন্য প্রয়োজনীয় নথিঃ
দুয়ারে সরকার ক্যাম্প অথবা বি ডি ও অফিস থেকে কৃষক বন্ধু ফর্মটি সংগ্রহ করতে হবে। মূল আবেদনের ফর্মটির সাথে আরও দুটি জরুরী সংযোজিত ফর্ম পূরণ করতে হবে এবং উপরে উল্লিখিত নথিগুলির সাথে জমা করতে হবে। 
অফিসিয়াল পোর্টাল
অজিত সিং (শিখধর্ম)

অজিত সিং (, উচ্চারণ: ; ১১ ফেব্রুয়ারী ১৬৮৭ – ২৩ ডিসেম্বর ১৭০৪), সাহিবজাদা অজিত সিং বা, বাবা অজিত সিং নামেও সম্মানের সাথে উল্লেখ করা হয়, ছিলেন গুরু গোবিন্দ সিংয়ের জ্যেষ্ঠ পুত্র এবং মাতা সুন্দরীর পুত্র। জুজহার সিং, জোরাওয়ার সিং এবং ফাতেহ সিং তার ছোট ভাই ছিলেন; কিন্তু তারা বৈমাত্রের ভ্রাতা, মাতা জিতোর গর্ভে তারা জন্মগ্রহণ করেছিলেন। তিনি চামকাউরের দ্বিতীয় যুদ্ধে তার ভাই জুজহার সিং সহ নিহত হন। সিরহিন্দ-ফতেগড়ের গভর্নর ওয়াজির খানের নির্দেশে তার অপর দুই ভাই, যথাক্রমে নয় এবং সাত বছর বয়সী, জোরাওয়ার সিং এবং ফাতেহ সিংকে ফাতেহগড় সাহিবে জীবিত সমাধি দিয়ে হত্যা করা হয়েছিল।
গোক্ষুর কাঁটা

গোক্ষুর কাঁটা বা ট্রিবুলাস টেরেস্ট্রিস হলো ক্যালট্রপ পরিবারের একটি একবর্ষজীবী উদ্ভিদ (Zygophyllaceae) যা সারা বিশ্বে ব্যাপকভাবে পরিচিত। এটি শুষ্ক এবং মরু জলবায়ুর জন্য উপযুক্ত, যেখানে অন্যান্য উদ্ভিদগুলো খুব কম বেঁচে থাকতে পারে। 
এটি দক্ষিণ ইউরেশিয়া এবং আফ্রিকার উষ্ণ নাতিশীতোষ্ণ এবং গ্রীষ্মমন্ডলীয় অঞ্চলের স্থানীয় উদ্ভিদ। 
এটি উত্তর আমেরিকা এবং অস্ট্রেলিয়ায় অনিচ্ছাকৃতভাবে চালু করা এটি হয়। একটি শক্ত আক্রমণাত্মক প্রজাতি, "টি. টেরেস্ট্রিস" একটি ক্ষতিকারক আগাছা হিসাবে পরিচিত কারণ এর ছোট কাঠের ফল – বুর – লম্বা ধারালো এবং শক্তিশালী কাঁটা রয়েছে যা সহজেই পৃষ্ঠের উপরিভাগে প্রবেশ করে, যেমন খালি পায়ে বা ফসলের শ্রমিকদের পাতলা জুতা এবং অন্যান্য পথচারী, সাইকেলের টায়ারের রাবার এবং চারণকারী প্রাণীদের মুখ ও চামড়া।
বিকাশ রায়চৌধুরী

বিকাশ রায়চৌধুরী হলেন তৃণমূল কংগ্রেসের একজন ভারতীয় রাজনীতিবিদ। ২০২১ সালের মে মাসে তিনি সিউড়ি থেকে পশ্চিমবঙ্গ বিধানসভার সদস্য নির্বাচিত হন।
রায়চৌধুরী বীরভূম জেলার বোলপুরের বাসিন্দা। তাঁর পিতার নাম অবিনাশ চন্দ্র রায়চৌধুরী। তিনি ১৯৭৩ সালে বোলপুর কলেজ থেকে বি.কম পাস করেন। তিনি ২০২১ সালের পশ্চিমবঙ্গ বিধানসভা নির্বাচনে সিউড়ি বিধানসভা থেকে প্রতিদ্বন্দ্বিতা করেন এবং ২ মে ২০২১-এ আসনটিতে জয়ী হন।
ভারতের ফৌজদারি আইন

ভারতের ফৌজদারি আইন বলতে ভারতে অপরাধ সম্পর্কিত বিভিন্ন আইনদের বোঝায়। ২০২৩ সালে ভারতীয় সংসদে ভারতীয় ন্যায় সংহিতা, ভারতীয় নাগরিক সুরক্ষা সংহিতা ও ভারতীয় সাক্ষ্য আইন, ২০২৩ এই তিন ফৌজদারি আইন পাস হয়েছিল, যা ভারতীয় দণ্ড বিধি (আইপিসি), দণ্ড প্রক্রিয়া বিধি (সিআরপিসি) ও ভারতীয় সাক্ষ্য আইন, ১৮৭২ এই তিন ফৌজদারি আইনদের প্রতিস্থাপিত করেছিল। এছাড়া সংসদ বেশ কিছু ফৌজদারি আইন পাস করেছিল, যেমন চেতনানাশক ড্রাগ ও সাইকোট্রপিক দ্রব্য আইন, ১৯৮৫, দুর্নীতি প্রতিরোধ আইন, ১৯৮৮ ইত্যাদি।
ভারতীয় ন্যায় সংহিতা (বিএনএস) ভারতীয় প্রজাতন্ত্রের দণ্ড বিধি, যা ১৮৬০ সালে চালু হওয়া ভারতীয় দণ্ড বিধিকে প্রতিস্থাপিত করেছে। দণ্ড বিধি হিসাবে ভারতীয় ন্যায় সংহিতায় অপরাধ, শাস্তি, প্রতিরক্ষা ও দণ্ড প্রক্রিয়া অন্তর্গত।
আফগানিস্তানবাদ

আফগানিস্তানবাদ একটি শব্দ, যেটি সর্বপ্রথম মার্কিন যুক্তরাষ্ট্রে ব্যবহার করা হয়েছিল। বিতর্কিত স্থানীয় সমস্যাগুলিকে উপেক্ষা করে বিশ্বের দূরবর্তী অঞ্চলের সমস্যাগুলিতে মনোনিবেশ করার অনুশীলনকে আফগানিস্তানবাদ বলা হয়। শব্দটি "আশাহতভাবে, রহস্যময় ও অপ্রাসঙ্গিক বৃত্তি", "বিদেশী, দূরবর্তী জমির প্রতি আকর্ষণ", বা "নিজের অস্তিত্ব সম্পর্কে পুরোপুরি অজ্ঞাত একজন অদেখা শত্রুর হাত মেলানো" অর্থেও ব্যবহার করা হয়।
অক্সফোর্ড ইংরেজি অভিধানে আফগানিস্তানবাদকে একটি মার্কিন প্রচলিত প্রবাদ হিসেবে তালিকাভুক্ত করা হয়েছে। আমেরিকান সোসাইটি অব নিউজপেপার এডিটরস কনভেনশনে এক সাংবাদিক মন্তব্য করেন, "কোস্টা রিকার নির্বাচনের উপর সরাসরি অবস্থান নেওয়ার এই ব্যবসার বিষয়ে আমি আফগানিস্তানবাদের এই বিষয়কে পুনরায় উচ্চারণ করতে চাই না।"
রবার্ট এইচ. স্টোফার এবং জেমস এস জ্যাকসন, তাদের এপ্রিল ১৯৪৮ সালে লিখিত কলামে লিখেছিলেন, "নতুন শব্দটি" তৈরি করেছিলেন ওকলাহোমার "তুলসা ট্রিবিউনের" জেনকিন লয়েড জোন্স একই কনভেনশনে, ওয়াশিংটন, ডিসিতে তারা উদ্ধৃত করেছিলেন। জোন্স বলেছিলেন:
দুঃখজনক সত্য হল যে অনেক সম্পাদকীয় লেখক স্বল্প পরিসরের লক্ষ্যে আঘাত করতে পারেন না। [কারণ] তার নরক দূরে অবস্থিত। তিনি নির্ভুল সূক্ষ্মতার সাথে আফগানিস্তানের পরিস্থিতি সম্পর্কে ধারণা দিতে পারেন। শেরিফের উপর ময়লা খনন করতে আরও সাহস লাগে।
কিন্তু কলামিস্ট জো ক্লেইন ২০১০ সালে "টাইম" ম্যাগাজিনে লিখেছিলেন যে শব্দটি ১০ শতকে উদ্ভূত হয়েছিল যখন "ব্রিটিশ প্রেস "আফগানিস্তানবাদকে" অভ্যন্তরীণ অগ্রাধিকারের ব্যয়ে অস্পষ্ট বিদেশী যুদ্ধের আবেশ হিসাবে সংজ্ঞায়িত করে", যোগ করে যে "আফগানিস্তানবাদ সম্ভবত [মার্কিন যুক্তরাষ্ট্রে] অনেক আগেই একটি জাতীয় বিতর্কে পরিণত হয়েছে বলে মনে হচ্ছে: "নিজের দেশে রাস্তা এবং থানা নির্মাণ করার চেয়ে এটি আফগানিস্তানে করা বেশি গুরুত্বপূর্ণ?"
আহমদ হোসেন

আহমদ হোসেন (জন্ম: ৩০ নভেম্বর ১৯৫৪) বাংলাদেশের একজন মুক্তিযুদ্ধা ও রাজনীতিবিদ। তিনি নেত্রকোনা-৫ আসনের সংসদ সদস্য ছিলেন। তিনি আওয়ামী লীগের সাংগঠনিক সম্পাদক।
আহমদ হোসেন রাজনৈতিক জীবনে নেত্রকোনার পূর্বধলার বিশকাকুনী ইউনিয়ন ছাত্রলীগের সভাপতি, উপজেলা ছাত্রলীগের সাধারণ সম্পাদক ছিলেন।
ঢাকা বিশ্ববিদ্যালয়ে অধ্যয়নকালীন স্যার এ. এফ রহমান হল ছাত্রলীগের সভাপতি, বাংলাদেশ ছাত্রলীগের কেন্দ্রীয় সদস্য, গ্রন্থনা ও প্রকাশনা সম্পাদক, সাংগঠনিক সম্পাদক, সহসভাপতি, ভারপ্রাপ্ত সভাপতি ও  বাংলাদেশ ছাত্রলীগের সম্মেলন প্রস্তুতি কমিটির আহবায়কের দায়িত্ব পালন করেন।
পরে বাংলাদেশ আওয়ামী লীগে তিন মেয়াদে সহসম্পাদক ও চলতি মেয়াদসহ ৫ মেয়াদে সাংগঠনিক সম্পাদক মনোনীত হন।
২০২৪ সালের ৭ জানুয়ারি নেত্রকোনা-৫ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন। ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
আহমদ হোসেনের স্ত্রী জাকিয়া পারভীন মনি একাদশ সংসদে সংরক্ষিত নারী আসনে সংসদ সদস্য ছিলেন।
আহমদ হোসেনের বিরুদ্ধে ৪ আগস্ট ২০২৪ রাজধানীর ধানমন্ডি থানা এলাকায় ছাত্র-জনতার আন্দোলনে গুলি করে কিশোর আব্দুল মোতালিবকে হত্যা করার অভিযোগে ২৬ আগস্ট নিহত কিশোরের বাবা আব্দুল মতিন বাদী হয়ে ধানমন্ডি থানায় একটি হত্যা মামলা দায়ের করেন। ২০ আগস্ট ২০২৪ রাতে বনশ্রী থেকে তাকে গ্রেফতার করে রিমান্ডে নেয়া হয়।
ছাত্র-জনতার আন্দোলনে নিহত পল্টনের মুদি দোকানদার নবীন তালুকদার হত্যার অভিযোগ আছে তার বিরুদ্ধে।
অনুপ কুমার সাহা

অনুপ কুমার সাহা (জন্ম ২৩ জানুয়ারী ১৯৫৬) একজন ভারতীয় রাজনীতিবিদ এবং প্রাক্তন সংসদ সদস্য । তিনি ২০০৯ সালে ভারতের সংসদের পঞ্চদশ লোকসভার নিম্নকক্ষে নির্বাচিত হয়েছিলেন এবং তিনি পশ্চিমবঙ্গ রাজ্যের একটি সংসদীয় কেন্দ্র বর্ধমান পূর্বের প্রতিনিধিত্ব করেছিলেন।
অজয় কুমার পোদ্দার

অজয় কুমার পোদ্দার হলেন ভারতীয় জনতা পার্টির একজন ভারতীয় রাজনীতিবিদ। ২০২১ সালের মে মাসে তিনি কুলটি (নির্বাচনী এলাকা) থেকে পশ্চিমবঙ্গ বিধানসভার সদস্য হিসাবে নির্বাচিত হন। তিনি ২০২১ সালের পশ্চিমবঙ্গ বিধানসভা নির্বাচনে অল ইন্ডিয়া তৃণমূল কংগ্রেসের উজ্জল চ্যাটার্জিকে ৬৭৯ ভোটে পরাজিত করেছিলেন।
অপরাজিতা গোপ্পী

অপরাজিতা গোপ্পী একজন ভারতীয় রাজনীতিবিদ। ২০১৩ সালে তিনি অল ইন্ডিয়া ফরওয়ার্ড ব্লকের কেন্দ্রীয় কমিটির সদস্য হন। ২০০৯ সাল পর্যন্ত তিনি পশ্চিমবঙ্গে দলের সেক্রেটারিয়েট সদস্য ছিলেন। ২০০০ সাল পর্যন্ত তিনি রাজ্যের দলের সর্বোচ্চ পদমর্যাদার মহিলা ছিলেন। তিনি দলের মহিলা শাখা অল ইন্ডিয়া অগ্রগামী মহিলা সমিতির সভানেত্রী। তিনি ১৯৭৭ থেকে ১৯৯১ সালের মধ্যে পশ্চিমবঙ্গের বিধানসভার সদস্য ছিলেন।
কোচবিহারের সুনীতি একাডেমির ছাত্রী হিসেবে তিনি নেতাজি সুভাষ চন্দ্র বসুর জন্মদিন পালনের অধিকারের জন্য সংগ্রামে ছাত্রদের নেতৃত্ব দিয়েছিলেন।
গোপ্পী ১৯৭২ সালের পশ্চিমবঙ্গ বিধানসভা নির্বাচনে কোচবিহার উত্তর আসন থেকে প্রতিদ্বন্দ্বিতা করেছিলেন। তিনি ১৯,৮৪৬ ভোট (৪০.০৭%) নিয়ে দ্বিতীয় স্থানে রয়েছেন। তিনি ১৯৭৭ সালের বিধানসভা নির্বাচনে একই আসনে প্রতিদ্বন্দ্বিতা করেন এবং জয়ী হন। তিনি ৩২,৭৯২ ভোট (৬৩.০৭%) পেয়েছেন। গোপ্পি ১৯৮২ সালে কোচবিহার উত্তর আসনটি ধরে রেখেছিলেন, ৪৬,৮১০ ভোট (৫৭.১৫%) পেয়েছিলেন এবং ১৯৮৭ সালের নির্বাচনে, ৪৯,১৭২ ভোট (৫৪.৭৪%) পেয়েছিলেন।
জেমস কুজুর

জেমস কুজুর পশ্চিমবঙ্গ রাজ্যের একজন ভারতীয় রাজনীতিবিদ। তিনি পশ্চিমবঙ্গ বিধানসভার সদস্য।
তিনি কুমারগ্রাম (বিধানসভা কেন্দ্র) প্রতিনিধিত্ব করেন। দুটি ব্লকে বিস্তৃত আঠারটি আঁচল, কুমারগ্রাম ব্লকে এগারোটি আঁচল এবং আলিপুরদুয়ার ব্লক দুই-এ সাতটি আঁচল নিয়ে গঠিত এই কেন্দ্র। এই নির্বাচনী এলাকায় ৬৪% এরও বেশি আদিবাসী রয়েছে, বারোটি চা বাগান এবং বনাঞ্চল জুড়ে বিস্তৃত। এই নির্বাচনী এলাকাটি ভুটানের সাথে আন্তর্জাতিক সীমানা এবং আসামের সাথে রাজ্যের সীমানা ভাগ করে, কারণ এই অঞ্চলটি রাজ্যের অন্যান্য অংশের তুলনায় উন্নয়ন থেকে বঞ্চিত ছিল। মুখ্যমন্ত্রী মমতা বন্দ্যোপাধ্যায় এবং আদিবাসী মন্ত্রীর অধীনে বর্তমান সরকার এই অঞ্চলের জনগণ ও স্থানের জন্য সামগ্রিক উন্নয়নের সূচনা করছে।
তিনি অল ইন্ডিয়া তৃণমূল কংগ্রেস (টিএমসি) থেকে এসেছেন। ১৯৫৬ সালের ৬ অক্টোবর গিরজালাইন পাহাড়গুমিয়া চা এস্টেটে পিয়াস এবং আগুস্টিনা কুজুরের ঘরে জন্মগ্রহণ করেন, সাত ভাইয়ের মধ্যে পঞ্চম ভাই, তার প্রাথমিক শিক্ষা শুরু হয় কাঠেরডাঙ্গি গার্ডেন স্কুলে। ১৯৬৩ সালে, তিনি গোয়েথালস মেমোরিয়াল স্কুল কার্সিয়ং-এ ভর্তি হন। তিনি সিনিয়র কেমব্রিজে ১ম ডিভিশন লাভ করেন, এসটি থেকে ব্যাচেলর অফ সায়েন্স ডিগ্রী লাভ করেন। জোসেফ কলেজ, নর্থ পয়েন্ট, দার্জিলিং উত্তরবঙ্গ বিশ্ববিদ্যালয়ের অধীনে।
তিনি ১৯৭৯ সালে পশ্চিমবঙ্গ পাবলিক সার্ভিস পরীক্ষায় উত্তীর্ণ হন এবং বাণিজ্যিক কর পরিদর্শক হিসাবে পশ্চিমবঙ্গ সরকারের পরিষেবাগুলিতে যোগদান করেন। ১৯৮০ সালের ডিসেম্বরে তিনি বাণিজ্যিক কর কর্মকর্তা পদে উন্নীত হন। ১৯৮৭ সালে তিনি বাণিজ্যিক কর থেকে অপ্ট আউট হন এবং পশ্চিমবঙ্গ সিভিল সার্ভিস পরীক্ষায় উত্তীর্ণ হন। তিনি ১৯৮৭ সালে ডেপুটি সুপারিনটেনডেন্ট অফ পুলিশ হিসাবে পশ্চিমবঙ্গ পুলিশ সার্ভিসে যোগদান করেন। ৩ মার্চ ২০১৬-এ, তিনি জলপাইগুড়ি জেলায় পোস্ট করার সময় অতিরিক্ত পুলিশ সুপার হিসাবে সরকারি চাকরি থেকে স্বেচ্ছায় অবসর গ্রহণ করেন। 4 মার্চ ২০১৬-এ, তিনি AITMC-তে যোগ দেন এবং কুমারগ্রাম বিধানসভা কেন্দ্র থেকে AITMC প্রার্থী হিসাবে মনোনীত হন। ২৭ মে ২০১৬-এ, তিনি পশ্চিমবঙ্গের উপজাতীয় উন্নয়ন বিভাগের তত্ত্বাবধানে মুখ্যমন্ত্রী মমতা ব্যানার্জির নেতৃত্বে পশ্চিমবঙ্গের ক্যাবিনেট মন্ত্রী হন।
সাদ্দাম হোসেন পাভেল

সাদ্দাম হোসেন পাভেল (জন্ম ৭ নভেম্বর ১৯৭৫)একজন বাংলাদেশী রাজনীতিবিদ ও নীলফামারী-৩ আসনের সাবেক সংসদ সদস্য। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।
সাদ্দাম হোসেন পাভেল নীলফামারী জেলার জলঢাকা উপজেলার উপজেলা ছাত্রলীগের সভাপতি ও উপজেলা যুবলীগের সাধারণ সম্পাদক ছিলেন। ২০২০ সালে তিনি আওয়ামী যুবলীগের কেন্দ্রীয় কমিটির ত্রাণ ও সমাজকল্যাণ বিষয়ক সম্পাদক নির্বাচিত হন। এর আগে তিনি আওয়ামী যুবলীগের কেন্দ্রীয় কমিটির সদস্য হিসেবে দায়িত্ব পালন করেন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
জুয়ান বেকম্যান ভিদাল

জুয়ান ফ্রান্সিসকো বেকম্যান ভিদাল (জন্ম ফেব্রুয়ারী ১৯৪০) একজন মেক্সিকীয় শতকোটিপতি ব্যবসায়ী, হোসে কুয়ের্ভো টাকিলা মার্কার ৭০% মালিক। 
জুয়ান বেকম্যান ভিদাল মেক্সিকো সিটিতে জন্মগ্রহণ করেন এবং তিজুয়ানায় বেড়ে ওঠেন। 
১৯৭০ সালে, বেকম্যান ভিদাল টাকিলা প্রস্তুতকারক হোসে কুয়েরভোর দায়িত্ব নেন, যা ১১ প্রজন্ম ধরে তার পরিবারের মালিকানাধীন। 
২০১১ সালে, বেকম্যান ভিদাল হোসে কুয়েরভোর সভাপতি ছিলেন। 
তিনি মারিয়া ডি জেসুস ডোরা লেগোরেটা সান্তোসকে বিয়ে করেছেন, তাদের তিনটি সন্তান রয়েছে এবং মেক্সিকো সিটিতে থাকেন। লুক্সেমবার্গের একটি কোম্পানি ও ফামবেচ লাক্সকোর মাধ্যমে তার ছেলে, নিউইয়র্কের ট্রাম্প টাওয়ারের ৩১ তলায় তিনটি অ্যাপার্টমেন্টের মালিক। ২০২০ সালে এটি নিউ ইয়র্ক টাইমস দ্বারা প্রকাশিত হয়েছিল যে ৮৪বি ৪৩৮ পার্ক এভিনিউ- এর মালিক, বেকম্যান পরিবারের একজন বেনামী সদস্য, ২০১৬ সালে একটি "বিপর্যয়কর বন্যা" সম্পর্কে ডেভেলপারদের সাথে আদালতের বাইরে মীমাংসা করেছিলেন যা ৮৩-৮৬ তলাকে প্রভাবিত করেছিল। অ্যাপার্টমেন্টের মূল্য ছিল $৮৪ মিলিয়ন (মার্কিন ডলার)।
তার ছেলে জুয়ান ডমিঙ্গো বেকম্যান হোসে কুয়েরভোর প্রধান নির্বাহী কর্মকর্তা (সিইও)।
গৌতম দেব (শিলিগুড়ির রাজনীতিবিদ)

গৌতম দেব (জন্ম ৬ জানুয়ারি ১৯৫৭) একজন ভারতীয় রাজনীতিবিদ যিনি বর্তমানে শিলিগুড়ি পৌরনিগমের মেয়র হিসেবে দায়িত্ব পালন করছেন। তিনি ২০১৬ থেকে ২০২১ সাল পর্যন্ত পশ্চিমবঙ্গ সরকারের পর্যটন বিভাগের ক্যাবিনেট মন্ত্রী ছিলেন। তিনি পশ্চিমবঙ্গের প্রথম মহিলা মুখ্যমন্ত্রী মমতা বন্দ্যোপাধ্যায়ের দ্বারা ২০১১ সালে একটি নবগঠিত বিভাগ উত্তরবঙ্গ উন্নয়ন মন্ত্রী হিসেবেও দায়িত্ব পালন করেন। তিনি ডাবগ্রাম-ফুলবাড়ি বিধানসভা কেন্দ্র থেকে দুইবার বিধানসভার সদস্য ছিলেন। বর্তমানে তিনি শিলিগুড়ি পৌর কর্পোরেশনের মেয়র হিসেবে দায়িত্ব পালন করছেন।
গৌতম দেব শিলিগুড়ি বয়েজ হাই স্কুল থেকে স্কুলে পড়াশোনা করেন এবং তারপরে তিনি উত্তরবঙ্গ বিশ্ববিদ্যালয়ের অধীনে শিলিগুড়ি কলেজ থেকে বিএ এবং এলএল-এর সাথে স্নাতক হন। কলকাতা বিশ্ববিদ্যালয়ের অধীনে সুরেন্দ্রনাথ আইন কলেজ থেকে বি. ডিগ্রি ।
তিনি ১৯৮২ সালে শিলিগুড়ি বারে অ্যাডভোকেট হিসাবে নথিভুক্ত হন। তাঁর পিতা প্রয়াত তেজেন্দ্র বিনোদ দেব ১৯৭১ থেকে ১৯৮৮ সাল পর্যন্ত কলকাতা হাইকোর্টে একজন আইনজীবী এবং কেন্দ্রীয় সরকারের স্থায়ী কাউন্সেল ছিলেন।
তিনি ১৯৮৬ থেকে ১৯৯৫ সাল পর্যন্ত দার্জিলিং জলপাইগুড়ি, কোচবিহার এবং পশ্চিম দিনাজপুর জেলা আদালত এবং সালিশের জন্য ভারতীয় রেলওয়ের প্যানেল কাউন্সেল এবং স্থায়ী কাউন্সেল ছিলেন। তার বড় ভাই ছিলেন সিকিমের রাজ্যের অ্যাডভোকেট জেনারেল এবং গুয়াহাটি, উড়িষ্যা এবং সিকিম হাইকোর্টে বিচারক হিসেবেও কাজ করেছেন। তিনি কিছু সময়ের জন্য সিকিমের মাননীয় হাইকোর্টের ভারপ্রাপ্ত প্রধান বিচারপতি হিসেবেও কাজ করেছেন।
তার বড় ভাই প্রয়াত অনুপ দেব সিকিমের মাননীয় হাইকোর্টের ভারপ্রাপ্ত প্রধান বিচারপতি ছিলেন।
তার স্ত্রী একজন সমাজকর্মী এবং শিলিগুড়ি মিউনিসিপ্যাল কর্পোরেশনের ১৭ নং ওয়ার্ড থেকে কাউন্সিলর নির্বাচিত হয়েছেন।
তাঁর ছেলে শাশ্বত দেব সেন্ট জেভিয়ার্স কলেজিয়েট স্কুলে পড়াশোনা করেছেন। তিনি বর্তমানে ভিআইটি ভোপাল থেকে কম্পিউটার সায়েন্স অ্যান্ড ইঞ্জিনিয়ারিং করছেন। তার মেয়ে ডাঃ শ্রেয়া দেব কলকাতা ন্যাশনাল মেডিকেল কলেজ ও হাসপাতাল থেকে তার এমবিবিএস ডিগ্রি অর্জন করেছেন এবং বর্তমানে সেন্ট জনস মেডিকেল কলেজ, ব্যাঙ্গালোর থেকে এমডি ডিগ্রি নিচ্ছেন।
আবু সালেহ মোহাম্মদ নাজমুল হক

আবু সালেহ মোহাম্মদ নাজমুল হক সাগর (জন্ম: ১৩ ফেব্রুয়ারি ১৯৭২) একজন বাংলাদেশী চিকিৎসক, রাজনীতিবিদ ও সাবেক সাংসদ। ২০২৪ সালে অনুষ্ঠিত দ্বাদশ জাতীয় সংসদ নির্বাচনে তিনি মেহেরপুর-২ আসনের সংসদ সদস্য নির্বাচিত হন। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।
নাজমুল হক ১৯৭২ সালের ১৩ ফেব্রুয়ারি মেহেরপুরের গাংনী উপজেলার মোহাম্মদপুর গ্রামে জন্মগ্রহণ করেন। তিনি প্রয়াত রাজনীতিবিদ মোহাম্মদ নুরুল হক ও নূরজাহান হকের একমাত্র ছেলে। নাজমুল হকের বোন সেলিনা আখতার বানু দশম জাতীয় সংসদে সংরিক্ষত নারী আসনের সদস্য ছিলেন।
নাজমুল হকের শিক্ষাজীবন শুরু হয় গ্রামের প্রাথমিক বিদ্যালয়ে। পরবর্তীতে তিনি হাজী ভরষ উদ্দিন মাধ্যমিক বিদ্যালয় ও গাংনী পাইলট স্কুলে লেখাপড়া করেন। স্কুল জীবন শেষে তিনি ঢাকার নটর ডেম কলেজে বিজ্ঞান বিভাগে ভর্তি হন। সেখান থেকে উচ্চমাধ্যমিক শিক্ষা সম্পন্ন করে তিনি রাজশাহী মেডিকেল কলেজে ভর্তি হন এবং সেখান থেকে থেকে এমবিবিএস ডিগ্রি লাভ করেন। তিনি ছাত্রলীগের রাজশাহী মেডিকেল কলেজ শাখার সভাপতি ছিলেন।
কর্মজীবনে নাজমুল হক , ঢাকার কয়েকটি স্বনামধন্য বেসরকারি হাসপাতালে কর্মরত ছিলেন। তিনি ২৩তম বিসিএস-এ সুপারিশপ্রাপ্ত হয়ে চিকিৎসা কর্মকর্তা হিসেবে যোগদান করেন। পরবর্তীতে রাজনীতিতে যোগদানের জন্য তিনি সরকারি চাকরি ছেড়ে দেন। তিনি স্বাধীনতা চিকিৎসক পরিষদের সদস্য।
২০২৪ সালের ৭ জানুয়ারি অনুষ্ঠিত দ্বাদশ জাতীয় সংসদ নির্বাচনে তিনি বাংলাদেশ আওয়ামী লীগ মনোনীত প্রার্থী হিসেবে মেহেরপুর-২ আসনের সংসদ সদস্য নির্বাচিত হন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
সিরিল রেডক্লিফ

সিরিল জন রেডক্লিফ, (৩০ মার্চ ১৮৯৯ - ১ এপ্রিল ১৯৭৭) ছিলেন একজন ব্রিটিশ আইনজীবী এবং আইন লর্ড যিনি ভারত ভাগে তার ভূমিকার জন্য সবচেয়ে বেশি পরিচিত। তিনি ওয়ারউইক বিশ্ববিদ্যালয়ের প্রথম চ্যান্সেলর হিসেবে ১৯৬৫ থেকে ১৯৭৭ সাল পর্যন্ত দায়িত্ব পালন করেন।
রেডক্লিফ ছিলেন এমন একজন ব্যক্তি যিনি কখনও প্যারিসের পূর্বে দিকে যাননি অর্থাৎ ব্রিটিশ ভারতেও এর আগে কখনো আসেননি। আর তাকেই ভারতীয় স্বাধীনতা আইন পাসের সাথে সাথে গঠিত হওয়া দুটি সীমানা কমিটির সভাপতিত্ব দেওয়া হয়েছিল। রেডক্লিফকে পাকিস্তান ও ভারত নামক নতুন দুটি দেশের সীমানা আঁকার কাজ দেওয়া হয়েছিল।সীমানা আঁকার ক্ষেত্রে শর্ত ছিল মুসলিম সংখ্যাগরিষ্ঠ অঞ্চলগুলোকে নিয়ে যেন পাকিস্তানের সীমানা এবং হিন্দু ও শিখ সংখ্যাগরিষ্ঠ অঞ্চলগুলো নিয়ে যেন ভারতের সীমানা আঁকা হয়।তাকে কাজ শেষ করার জন্য মাত্র ৫ সপ্তাহ সময় দেওয়া হয়েছিল। রেডক্লিফ ৯ আগস্ট ১৯৪৭-এ তার বিভাজনের মানচিত্র জমা দেন, যা পাঞ্জাব ও বাংলাকে প্রায় অর্ধেক ভাগে ভাগ করে দেয়। নতুন সীমানা আনুষ্ঠানিকভাবে ১৯৪৭ সালের ১৭ আগস্ট তারিখে ঘোষণা করা হয়েছিল - যা পাকিস্তানের স্বাধীনতার তিন দিন পরে এবং ব্রিটিশদের থেকে ভারত স্বাধীন হওয়ার দুই দিন পরে।
রেডক্লিফের আঁকা এই সীমানার কারণে প্রায় ১৪ মিলিয়ন মানুষ তাদের বাড়িঘর ছেড়ে পালিয়ে যেতে বাধ্য হয়।যখন তারা বুঝতে পেরেছিল রেডক্লিফের আঁকা সীমানা অনুসারে তাদের বাড়িটি ভুল দেশের সীমানার মধ্যে পড়েছে, তখন রেডক্লিফ রেখার প্রত্যেক পাশ থেকেই প্রায় ৭ মিলিয়ন মানুষ অপর পাশে পালিয়ে যায়। ভারত ও পাকিস্তানের স্বাধীনতা ঘোষনার পর যে সহিংসতা সংঘটিত হয়, তাতে অনুমান করা হয় প্রায় ২০ লক্ষ মানুষের প্রাণহানি ঘটে এবং লক্ষ লক্ষ মানুষ আহত হয়।সীমানার উভয় পাশে ঘটা তাণ্ডব দেখার পর রেডক্লিফ তার কাজের জন্য পূর্বনির্ধারিত ৪০,০০০ টাকা(তখনের ৩,০০০ পাউন্ড) পারিশ্রমিক প্রত্যাখ্যান করেন। ১৯৪৮ সালে তাকে নাইট গ্র্যান্ড ক্রস অফ দ্য অর্ডার অফ দ্য ব্রিটিশ এম্পায়ার করা হয়েছিল।
সীমানা নির্ধারণ কমিটির চেয়ারম্যান হিসাবে তার অভিজ্ঞতার কথা বলতে গিয়ে তিনি পরে বলেছিলেন-"আমার কাছে বিকল্প কোনো উপায় ছিল না, সময় এতই কম ছিল যে আমি এর চেয়ে ভালো কাজ করতে পারতাম না।একই পরিমাণ সময় দেওয়া হলে আমি আবারো একই কাজ করতাম। তবে যদি দুই থেকে তিন বছর সময় পেতাম, তাহলে হয়তো আমি এর চেয়ে ভালো কিছু করতে পারতাম।"কবি ডব্লিউএইচ অডেন তার ১৯৬৬ সালের "পার্টিশন" কবিতায় ভারত ও পাকিস্তানের বিভাজনে রেডক্লিফের ভূমিকা উল্লেখ করেন।
অমর সিং রাই

অমর সিং রাই একজন ভারতীয় রাজনীতিবিদ। তিনি গোর্খা জনমুক্তি মোর্চার সদস্য হিসাবে ২০১৬ সালের পশ্চিমবঙ্গ বিধানসভা নির্বাচনে দার্জিলিং থেকে পশ্চিমবঙ্গ বিধানসভায় নির্বাচিত হন।
দেবেন্দ্রনাথ রায়

দেবেন্দ্র নাথ রায় (১৯৫৫ - ১৩ জুলাই ২০২০) একজন ভারতীয় রাজনীতিবিদ ছিলেন। তিনি ভারতের কমিউনিস্ট পার্টি (মার্ক্সবাদী) এর সদস্য হিসাবে ২০১৬ সালের পশ্চিমবঙ্গ বিধানসভা নির্বাচনে হেমতাবাদ থেকে পশ্চিমবঙ্গ বিধানসভায় নির্বাচিত হন এবং পরে ভারতীয় জনতা পার্টিতে যোগদান করেন। ২০১৯ সালের মে মাসে, তিনি শুভ্রাংশু রায়, তুষার কান্তি ভট্টাচার্য এবং ৫০ জনেরও বেশি কাউন্সিলর সহ বিজেপির সিনিয়র নেতা মুকুল রায় এবং কৈলাশ বিজয়বর্গীয়র উপস্থিতিতে ভারতীয় জনতা পার্টিতে যোগ দিয়েছিলেন।
রায়গঞ্জের বালিয়া মোড়ের একটি দোকানের সামনে ১৩ জুলাই ২০২০ তারিখে রায়কে মৃত অবস্থায় পাওয়া যায়, যে দড়িতে তাকে ঝুলানো হয়েছিল তার এক হাত একই দড়ি দিয়ে বাঁধা ছিল, মাত্র ১ তার বাড়ি থেকে কিমি দূরে। তার পরিবার দাবি করেছে যে মৃত্যুটি আত্মহত্যা নয় এবং সেন্ট্রাল ব্যুরো অফ ইনভেস্টিগেশনের কাছে তদন্ত দাবি করেছে।
সরকারি বাসভবন

সরকারি বাসভবন হলো রাষ্ট্রপ্রধান, সরকার প্রধান, গভর্নর, ধর্মীয় নেতা, আন্তর্জাতিক সংস্থার নেতা বা অন্যান্য সিনিয়র ব্যক্তিত্বের বাসভবন। এটি একই জায়গা হতে পারে যেখানে তারা তাদের কাজ-সম্পর্কিত ফাংশনগুলি পরিচালনা করে থাকেন।
জুয়ান ডোমিঙ্গো বেকম্যান

জুয়ান ডোমিঙ্গো বেকম্যান লেগোরেটা (জন্ম জুলাই ১৯৬৭) একজন মেক্সিকীয় ব্যবসায়ী, হোসে কুয়েরভোর প্রধান নির্বাহী কর্মকর্তা (সিইও)। এছাড়াও তিনি কোম্পানির ৩০% মালিক, যা তাকে $১ বিলিয়ন মার্কিন ডলারের মালিক করেছে, ২০১৬ সালের হিসাবে। তার বাবা জুয়ান বেকম্যান ভিদাল এবং তার বোন একসাথে আরও ৫৫% এর মালিক। 
তিনি ব্যবসায় প্রশাসনে স্নাতক এবং আনাহুয়াক বিশ্ববিদ্যালয় থেকে বিপণনে স্নাতকোত্তর ডিগ্রি অর্জন করেছেন। 
২০২০ সালের মার্চ মাসে, তিনি মেক্সিকোতে ২০২০ করোনভাইরাস মহামারীর সময় কোভিড-১৯ ইতিবাচক পরীক্ষা করেছিলেন।
এ বি এম আনিছুজ্জামান

এ বি এম আনিছুজ্জামান ময়মনসিংহ-৭ আসনের সাবেক সংসদ সদস্য এবং ত্রিশাল পৌরসভার সাবেক মেয়র। তিনি আওয়ামী লীগের রাজনীতিবিদ। তিনি দ্বাদশ জাতীয় সংসদ নির্বাচনে ময়মনসিংহ-৭ (ত্রিশাল) আসন থেকে নির্বাচিত হয়েছিলেন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।
এ বি এম আনিছুজ্জামান ময়মনসিংহ জেলার ত্রিশাল উপজেলায় জন্মগ্রহণ করেন। তার পিতা আবুল হোসেন ছিলেন, একজন বীর মুক্তিযোদ্ধা, সাবেক চেয়ারম্যান ও ত্রিশাল উপজেলা আওয়ামী লীগের প্রতিষ্ঠাতা সাধারণ সম্পাদক। এ বি এম আনিছুজ্জামান দুই পুত্রের জনক। তিনি ত্রিশাল সরকারি নজরুল একাডেমি ও জগন্নাথ বিশ্ববিদ্যালয়ে শিক্ষা গ্রহণ করেছেন।
এ বি এম আনিছুজ্জামান ময়মনসিংহ জেলা আওয়ামী লীগের সদস্য ও ত্রিশাল পৌরসভার তিনবারের নির্বাচিত সাবেক মেয়র। ময়মনসিংহ-৭ (ত্রিশাল) আসনে দ্বাদশ জাতীয় সংসদ নির্বাচনে প্রার্থী হতে মেয়র পদ থেকে পদত্যাগ করেছিলেন তিনি। উক্ত জাতীয় সংসদ নির্বাচনে তিনি স্বতন্ত্র প্রার্থী হিসেবে নৌকা প্রতীকের হাফেজ রুহুল আমিন মাদানীকে হারিয়ে সংসদ সদস্য নির্বাচিত হন। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।
২০২৪ সুপার কাপ (ভারত)

২০২৪ সুপার কাপ (স্পন্সরশিপের কারণে ২০২৪ কলিঙ্গ সুপার কাপ নামেও পরিচিত) হবে সুপার কাপের ৪র্থ সংস্করণ এবং ভারতের জাতীয় নকআউট ফুটবল প্রতিযোগিতার ৪২তম আসর।
কালিকটের ইএমএস স্টেডিয়ামে ২০২৩ সালের সংস্করণ জিতে বেঙ্গালুরুকে পরাজিত করার পরে ওড়িশা ডিফেন্ডিং চ্যাম্পিয়ন। কাপের বিজয়ীদল ২০২৪–২৫ এএফসি চ্যাম্পিয়ন্স লিগ ২ প্রাথমিক পর্যায়ের জন্য যোগ্যতা অর্জন করবে।
টুর্নামেন্ট যথাযথভাবে ভারতীয় ফুটবলের শীর্ষ দুই বিভাগের ১৬টি শীর্ষ ক্লাবকে অংশগ্রহণ করা হয়েছিল। আইএসএল থেকে ১২টি ক্লাবই সরাসরি গ্রুপ পর্বে খেলার যোগ্যতা অর্জন করে। পাঁচটি আই-লিগ দলের মধ্যে তাদের অংশগ্রহণ নিশ্চিত করেছে (গোকুলাম কেরালা, শ্রীনিদি ডেকান, শিলং লাজং, ইন্টার কাশী এবং রাজস্থান ইউনাইটেড), ২৪ ডিসেম্বরের ম্যাচগুলির পরে ২০২৩-২৪ চলমান অনুসারে শীর্ষ তিনটি দল যোগ্যতা অর্জন করবে গ্রুপ পর্বের জন্য। গ্রুপ পর্বে চতুর্থ ও শেষ আই-লিগের দল নির্ধারণ করতে বাকি দুটি দল একটি একক-লেগ বাছাইপর্বের প্লে-অফে প্রতিদ্বন্দ্বিতা করেছিল।
১৬টি যোগ্য ক্লাবকে চারটি দল করে চারটি গ্রুপে ভাগ করা হয়েছিল, একটি একক রাউন্ড-রবিন ফর্ম্যাটে প্রতিদ্বন্দ্বিতা করে, গ্রুপ বিজয়ীদল সেমি-ফাইনালে পৌঁছেছিল।
এই বছর থেকে শুরু হওয়া সুপার কাপ প্রতিটি দলে সর্বোচ্চ ছয়জন বিদেশী খেলোয়াড়ের অনুমতি দেয়। উল্লেখযোগ্যভাবে, এই বিদেশী খেলোয়াড়দের মধ্যে একজনকে অবশ্যই এএফসি কোটা থেকে অন্তর্ভুক্ত করতে হবে। সুপার কাপ টুর্নামেন্টে একটি গতিশীল এবং প্রতিযোগিতামূলক প্রান্ত আনতে এএফসি প্রবিধানের সাথে সামঞ্জস্য রেখে দল গঠনের মধ্যে বৈচিত্র্য বাড়ানোর লক্ষ্য এই সমন্বয়। এএফসি কোটা খেলোয়াড়ের অন্তর্ভুক্তি এই উত্তেজনাপূর্ণ ফুটবল প্রতিযোগিতায় বিশ্বব্যাপী প্রতিনিধিত্ব করে, দলগুলিতে একটি আন্তর্জাতিক স্বাদ যোগ করে।
ম্যাচগুলো ওড়িশার দুটি ভিন্ন কলিঙ্গা স্টেডিয়ামের মাঠে আয়োজনের পরিকল্পনা করা হয়েছিল।
নোট
[*];বাংলাদেশের টাকা সাথে ভারতীয় রুপি সমন্বয়
২০২৪ সুপার কাপ (ভারত) জিও সিনেমা তে সরাসরি সম্প্রচার প্রচার করা হয়েছিল।
২০২৪ সুপার কাপ (ভারত) গ্রুপ পর্ব

২০২৪ কলিঙ্গ সুপার কাপ ৯ থেকে ২৮ জানুয়ারি, ২০২৪ পর্যন্ত ওড়িশায় অনুষ্ঠিত হয়েছিলো। ১২টি আইএসএল এবং ৪টি আই-লিগ সমন্বিত মোট ১৬টি দল নকআউট পর্বের ৪টি স্থান নির্ধারণ করতে গ্রুপ পর্বে প্রতিদ্বন্দ্বিতা করেছিলো।
প্রতিটি গ্রুপ একক রাউন্ড-রবিন ফরম্যাটে খেলা হবে। গ্রুপ শীর্ষ দলগুলো নকআউট পর্বে যাবে।
পয়েন্ট অনুসারে দলগুলিকে র‌্যাঙ্ক করা হয়েছে (জয়ের জন্য ৩ পয়েন্ট, ড্রয়ের জন্য ১ পয়েন্ট, হারের জন্য ০ পয়েন্ট)। পয়েন্টে বাঁধা হলে, টাইব্রেকারগুলি নিম্নলিখিত ক্রমে প্রয়োগ করা হয়: 
সোমবার, ১৮ ডিসেম্বর, ২০২৩ তারিখে নয়াদিল্লির এআইএফএফ ফুটবল হাউসে গ্রুপ পর্বের ড্র অনুষ্ঠিত হয়েছিল।
১৭ ডিসেম্বর, ২০২৩ পর্যন্ত আইএসএল ২০২৩-২৪-এ প্রতি ম্যাচে তাদের পয়েন্ট অনুযায়ী ১২ টি ইন্ডিয়ান সুপার লিগের দলগুলিকে ১—৩ পাত্রে রেখে দলগুলিকে চারটি পাত্রে বিভক্ত করা হয়েছিল। তিনটি আই-লিগের দল পাত্র ৪-এ ছিল।
পাঁচটি আই-লিগ দল কলিঙ্গা সুপার কাপে তাদের অংশগ্রহণ নিশ্চিত করেছিল – গোকুলাম কেরালা, শ্রীনিদি ডেকান, শিলং লাজং, ইন্টার কাশী এবং রাজস্থান ইউনাইটেড। ২৪ ডিসেম্বর, ২০২৩-এ ম্যাচগুলির পরে আই-লিগ ২০২৩-২৪ চলমান মৌসুম অনুসারে এই দলের মধ্যে শীর্ষ তিনটি দল সরাসরি অংশগ্রহণ করেছ। যথাক্রমে, আই-লিগ ১, আই-লিগ ২ এবং আই-লিগ ৩ হিসাবে কলিঙ্গা সুপার কাপ গ্রুপ পর্বের জন্য যোগ্যতা অর্জন করবে। গ্রুপ পর্বে চতুর্থ ও শেষ আই-লিগের দল নির্ধারণ করতে নিচের দুটি দল ৯ জানুয়ারি একটি একক-লেগ বাছাইপর্বের প্লে-অফে প্রতিদ্বন্দ্বিতা করেছিলো। আই-লিগ ৪ নামে পরিচিত এই দলটি ড্র পাত্রে অন্তর্ভুক্ত ছিল না এবং স্বয়ংক্রিয়ভাবে ডি৪ অবস্থানে গ্রুপ ডি-এ স্থান পেয়েছে।
সালাউদ্দিন মাহমুদ জাহিদ

সালাউদ্দিন মাহমুদ জাহিদ একজন বাংলাদেশী রাজনীতিবিদ ও মানিকগঞ্জ-১ আসনের সংসদ সদস্য।
জাহিদ ২০২৪ সালের ৭ জানুয়ারি তারিখে অনুষ্ঠিত বাংলাদেশের দ্বাদশ জাতীয় সংসদ নির্বাচনে মানিকগঞ্জ-১ আসন থেকে স্বতন্ত্র সংসদ সদস্য নির্বাচিত হন। এর পূর্বে তিনি মানিকগঞ্জ জেলা আওয়ামী লীগের উপদেষ্টা ও বাংলাদেশ আওয়ামী যুবলীগের সাংগঠনিক সম্পাদক ছিলেন।
মজিবর রহমান মজনু

মজিবর রহমান মজনু একজন বাংলাদেশী রাজনীতিবিদ ও বগুড়া-৫ আসনের সাবেক সংসদ সদস্য। তিনি ২০২৪ সালের ৭ জানুয়ারি অনুষ্ঠিত বাংলাদেশের দ্বাদশ জাতীয় সংসদ নির্বাচনে বগুড়া-৫ আসন থেকে বাংলাদেশ আওয়ামী লীগের মনোনয়নে সংসদ সদস্য নির্বাচিত হইয়েছিলেন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।
পেশায় ব্যবসায়ী মজিবর রহমান মজনু দীর্ঘদিন বগুড়া জেলা আওয়ামী লীগের সাধারণ সম্পাদকের দায়িত্ব পালন করেন। ২০১৯ সালের ৭ ডিসেম্বর অনুষ্ঠিত সম্মেলনে তিনি সভাপতি নির্বাচিত হন। তিনি শেরপুর পৌরসভায় চারবার চেয়ারম্যান নির্বাচিত হন। ২০০১ সালে বগুড়া-৫ আসনে প্রতিদ্বন্দ্বিতা করে বিএনপির প্রার্থী গোলাম মোহাম্মদ সিরাজের কাছে পরাজিত হন। ২০০৯ সালে জামায়াতের রুস্তম আলীকে পরাজিত করে শেরপুর উপজেলা চেয়ারম্যান হন। ২০১৪ সালে জামায়াতের দবিবুর রহমানের কাছে পরাজিত হন। সর্বশেষ ২০১৯ সালে বিনা প্রতিদ্বন্দ্বিতায় শেরপুর উপজেলা চেয়ারম্যান নির্বাচিত হন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
আব্দুল্লাহ নাহিদ নিগার

আব্দুল্লাহ নাহিদ নিগার একজন বাংলাদেশী রাজনীতিবিদ ও গাইবান্ধা-১ আসনের সাবেক সংসদ সদস্য। তিনি ২০২৪ সালের ৭ জানুয়ারি দ্বাদশ জাতীয় সংসদ নির্বাচনে গাইবান্ধা-১ আসন থেকে স্বতন্ত্র সংসদ সদস্য নির্বাচিত হয়েছিলেন। ৫ আগস্ট ২০২৪ সালে অসহযোগ আন্দোলনের মুখে তৎকালীন শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
খগেন মুর্মু

খগেন মুর্মু (জন্ম ২ ফেব্রুয়ারি ১৯৬০) একজন ভারতীয় রাজনীতিবিদ এবং মালদহ উত্তরের একজন সংসদ সদস্য। তিনি পশ্চিমবঙ্গের ভারতীয় জনতা পার্টির সদস্য। তিনি ২০০১ থেকে ২০১৯ সাল পর্যন্ত সিপিআইএম- এর সদস্য হিসাবে হবিবপুর কেন্দ্রের বিধায়ক হিসেবে চারবার দায়িত্ব পালন করেছেন।
মুর্মু ১৯৬০ সালের ২ ফেব্রুয়ারি পশ্চিমবঙ্গ রাজ্যের মালদা জেলার শেখপাড়ে জালো মুর্মু এবং সাক্রো হেমব্রমের কাছে জন্মগ্রহণ করেন। তিনি মগধ বিশ্ববিদ্যালয়, পাটনা থেকে স্নাতক স্নাতক সম্পন্ন করেন। মুর্মু ১০ মে ১৯৮৫ সালে মঞ্জু কিস্কুকে বিয়ে করেন যার সাথে তার তিনটি ছেলে এবং একটি মেয়ে রয়েছে। মুর্মু একজন সমাজকর্মী।
মুর্মু একজন সাঁওতালি নেতা। তিনি ২০০১ সালে সিপিআইএম- এর সদস্য হিসেবে হবিবপুর কেন্দ্র থেকে প্রথম নির্বাচিত হন। ২০১৯ সালে তিনি ভারতীয় জনতা পার্টিতে যোগ দেন এবং মালদহ উত্তর (লোকসভা কেন্দ্র) থেকে লোকসভা ২০১৯ ভারতীয় সাধারণ নির্বাচনের জন্য নির্বাচিত হন।
২০২৩–২৪ আফগানিস্তান পুরুষ ক্রিকেট দলের শ্রীলঙ্কা সফর

আফগানিস্তান পুরুষ ক্রিকেট দল ২০২৪ সালের ফেব্রুয়ারি মাসে দুইটি টেস্ট ক্রিকেট, তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য শ্রীলঙ্কা সফর করে।
গালিবুর রহমান শরীফ

গালিবুর রহমান শরীফ একজন বাংলাদেশী রাজনীতিবিদ এবং পাবনা-৪ আসনের সাবেক সংসদ সদস্য। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।
তার পিতার নাম শামসুর রহমান শরীফ ও মাতার নাম কামরুন্নাহার শরীফ।
তিনি ঈশ্বরদী উপজেলা আওয়ামী লীগের সদস্য ছিলেন। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।
শাহ সারোয়ার কবীর

শাহ সারোয়ার কবির বাংলাদেশি রাজনীতিবিদ। তিনি গাইবান্ধা-২ আসনের সাবেক সংসদ সদস্য।
শাহ সারোয়ার কবীরের স্ত্রী মাসুমা আক্তার। গণ পরিষদের প্রথম স্পীকার শাহ্ আব্দুল হামিদের তার দৌহিত্র।
শাহ সারোয়ার কবীর গাইবান্ধা সদর উপজেলার সাবেক চেয়ারম্যান। তিনি ২০২৪ সালের দ্বাদশ জাতীয় সংসদ নির্বাচনে গাইবান্ধা-২ আসন থেকে স্বতন্ত্র প্রার্থী হিসেবে সংসদ সদস্য মনোনীত হন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।